**OVIM SE POTVRĐUJE DA JE SKLOPLJEN UGOVOR SLJEDEĆEG SADRŽAJA:**

**UGOVOR O PRODAJI NA DALJINU**

Zaključen dana \_\_\_\_\_\_\_\_\_\_ godine u \_\_\_\_\_\_\_\_\_\_\_\_\_\_\_ između:

Trgovačkog društva SF1 CLIPS doo iz Zagreba, ul. Zadarska broj 77, OIB:54414225122 koga zastupa: Tihana Zanoški Tenšek, direktor (u daljnjem tekstu: **Prodavatelj**) i

 \_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_, ul. \_\_\_\_\_\_\_\_\_\_\_\_\_\_\_, br. \_\_\_\_\_,OIB: \_\_\_\_\_\_\_\_\_\_\_\_\_\_\_ (u daljnjem tekstu: **Kupac**).

**Predmet ugovora**

**Član 1**

Ovim ugovorom Prodavatelj prodaje, a Kupac kupuje \_\_\_\_\_\_\_\_\_\_\_\_\_\_\_ (u daljnjem tekstu: roba).

Prodavatelj je dužan isporučiti robu Kupcu tako da Kupac postane vlasnik, a Kupac se obvezuje platiti cijenu za to i preuzeti robu.

Ovaj je ugovor sklopljen kao ugovor o prodaji na daljinu u smislu Zakona o zaštiti potrošača (u daljnjem tekstu: Zakon), jer je sklopljen putem internetske prodaje kao sredstva komunikacije.

**Preduvjeti za sklapanje ugovora**

**Član 2**

Sklapanjem ovog ugovora Kupac potvrđuje da ga je Prodavatelj prethodno obavijestio o:

1) glavnim obilježjima robe

2) svojem nazivu i sjedištu, telefonskom broju i adresi elektroničke pošti;

3) maloprodajnoj cijeni robe, ostalim troškovima prijevoza, dostave ili poštanskih usluga, odnosno da ti troškovi mogu biti naplaćeni;

4) uvjetima plaćanja, uvjetima isporuke robe,vremenu isporuke robe i načinu rješavanja potrošačkih pritužbi od strane Prodavatelja;

5) uvjetima, rokovima I postupku izvršavanja prava na jednostrani raskid ugovora, kao i obrascu za jednostrani raskid ugovora;

6) tome da je Kupac dužan snositi troškove vraćanja robe u slučaju da iskoristi svoje pravo na jednostrani raskid

7) tome da Kupac ne može koristiti pravo na jednostrani raskid ugovora u slučajevima u kojima je temeljem člana 79. Zakona, to pravo isključeno;

8)postojanju odgovornosti za materijalne nedostatke;

9) uslugama I pomoći koje se Kupcu nude nakon prodaje, te uvjetima korištenja tih pomoći, kao I o eventualnim jamstvima koja su izdana uz robu;

10) postojanju odgovarajućih pravila postupanja Prodavatelja, definiranih člankom 5.točka 8.Zakona;

11) trajanju ugovora, uvjetima raskida ili otkaza ugovora;

12) mehanizmima izvansudskog rješavanja sporova,odnosno o sustavima za obeštećenje, te načinu kako ih Kupac može koristiti

**Pravo na jednostrani raskid ugovora**

**Član 3**

Kupac ima pravo ne navodeći razlog za to, jednostrano raskinuti ugovor sklopljen na daljinu u roku od 14 dana kada je Kupcu ili trećoj osobi određenoj od strane Kupca, a koja nije prijevoznik, roba koja čini predmet ovog ugovora predana u posjed.

Stranke suglasno utvrđuju da je Prodavatelj zajedno s robom predao Kupcu obrazac za jednostrani raskid ugovora, kao i da je Kupac upoznat s obvezom da izjavu o raskidu ugovora dâ u pisanom obliku, pri čemu obrazac za odustanak sadrži:

- ime, prezime I adresu Kupca;

- naziv i sjedište, te broj telefona, adresu elektroničke pošte Prodavatelja;

- Izričitu izjavu kupca o raskidu;

- potpis potrošača I datum.

Iskoristi li Kupac svoje pravo na raskid ugovora, Prodavatelj mora, a bez odgađanja najkasnije u roku od 14 dana od kada je zaprimio obavijest Kupca da raskida ugovor, vratiti potrošaču sve što je primio na temelju ugovora.

Prodavatelj je dužan Kupcu vratiti primljeni novac bez odlaganja, a najkasnije u roku od 14 dana od dana kada je primio obrazac za odustanak.

Prodavatelj će povrat novca izvršiti na isti način na koji je Kupac izvršio uplatu.

U slučaju da Kupac pristaje na drugi način povrata plaćenog iznosa, Kupac neće snositi nikakve troškove u odnosu na povrat.

Povrat novca će Prodavatelj izvršiti tek nakon što mu roba bude vraćena ili nakon što Kupac dostavi dokaz da je robu poslao nazad Prodavatelju.

Kupac mora izvršiti povrat robe bez odgađanja a najkasnije u roku od 14 dana od dana kada je obavijestio Prodavatelja o svojoj odluci da raskine ugovor

Dan prestanka ugovora smatra se danom kada je Prodavatelj primio obrazac za odustanak.

**Isključenje prava na jednostrani raskid**

**Član 4**

Bez obzira na odredbu članka 3. ovog ugovora, Kupac nema opravdanih razloga za jednostrani raskid ugovora u slučajevima iz članka 79. Zakona.

 **Obaveza isporuke robe**

**Članak 5**

Prodavatelj je dužan Kupcu isporučiti robu u roku od 5 radnih dana (standardna usluga) odnosno 3 radna dana (expresna dostava) od dana zaključenja ovog ugovora, s tim da rok ne može biti dulji od 30 dana.

Isporuka robe izvršit ćese kurirskom službom Overseas Express, a troškove isporuke snosi Kupac.

Za narudžbu čija cijena je viša od 650,00 HRK, troškove standardne isporuke snosi Prodavatelj.

Dostava će se izvršiti Kupcu ili osobi koju je on ovlastio ili prijevozniku, po nalogu Kupca.

**Usklađenost robe i nedostataka**

**Članak 6**

Kupac je dužan, nakon primitka robe, pregledati robu i provjeriti sukladnost s naručenom, a odmah, bez odlaganja, ukazati na postojanje nedostataka koji se mogu uočiti pregledom.

Za skrivene nedostatke koji su postojali u trenutku prijenosa rizika na Kupca, Prodavatelj odgovara u roku od dvije godine od isporuke robe, a pretpostavlja se da su nedostaci postojali u trenutku prijenosa rizika Kupcu ako su se pokazale u roku kraćem od šest mjeseci od dana primitka robe, što ne isključuje pravo prodavatelja da dokaže suprotno.

Trenutak prenošenja rizika od Prodavatelja do Kupca je trenutak isporuke robe Kupcu ili osobi koju je Kupac ovlastio za primanje robe u njegovo ime.

U slučaju nedostataka za koje je Prodavatelj odgovoran, na prava kupca i postupak ostvarivanja prava primjenjuju se odredbe Zakona o obveznim odnosima, osim ako nije drukčije propisano Zakonom.

**Plaćanje cijene**

**Članak 7**

Kupac je dužan Prodavatelju platiti iznos \_\_\_\_\_\_\_\_\_\_ kuna za robu koja je predmet ovog ugovora.

**Propuštanje preuzimanja robe**

**Članak 8**

Kupac je odgovoran za štetu prouzročenu neuspjehom preuzimanja robe koju je Prodavatelj poslao u skladu s ovim ugovorom.

Šteta znači oštećenje robe, kao i troškove Prodavatelja zbog neuspjeha Kupca da preuzme robu, kao što su: troškovi skladištenja, prepakiranja, vraćanja robe i slično.

**Izvansudsko rješavanje sporova**

**Članak 9**

U slučaju bilo kakvog spora, ugovorne strane će ga pokušati riješiti izvansudskim sredstvima u skladu s odredbama o zaštiti potrošača predviđenim Zakonom, kao i Zakona o obveznim odnosima i drugim primjenjivim propisima.

U slučaju nemogućnosti rješavanja spora izvanudskim pravnim sredstvima, ugovorne stranke ugovaraju nadležnost Općinskog građanskog suda u Zagrebu.

**Broj primjeraka ugovora**

**Članak 10**

Ugovor je sklopljen putem elektroničke komunikacije, kako slijedi: \_\_\_\_\_\_\_\_\_\_\_\_\_\_\_ u jednoj izvornoj kopiji na temelju koje su izrađene 2 kopije, jednu za Kupca, a drugu za Prodavatelja.

|  |  |  |
| --- | --- | --- |
| PRODAVATELJ  |    | KUPAC  |
| \_\_\_\_\_\_\_\_\_\_\_\_\_\_\_  |    | \_\_\_\_\_\_\_\_\_\_\_\_\_\_\_  |